Քրիստինա Ռոմեր

Քրիստինա Ռոմեր (անգլ.՝ Christina Duckworth Romer, դեկտեմբերի 25, 1958(1958-12-25), Ալտոն, Մեդիսոն շրջան, Իլինոյս, ԱՄՆ), ամերիկացի տնտեսագետ և մանկավարժ։ Բարաք Օբամային կից տնտեսական խորհրդատուների խորհրդի նախագահ (2009 թվականի հունվարի 29-ից մինչև 2010 թվականի սեպտեմբերի 2-ը), Բերքլիի Կալիֆոռնիայի համալսարանի տնտեսագիտական ֆակուլտետի մշտական պրոֆեսոր։


== Կենսագրություն ==
Ծնվել է Իլինոյս նահանգի Օլթոն քաղաքում։ Սովորել է Օհայոյի դպրոցում։
Տնտեսագիտության բակալավրի աստիճան է ստացել Ուիլյամի և Մարիամի քոլեջում (1981), իսկ դոկտորական աստիճան (PhD)՝ Մասաչուսեթսի տեխնոլոգիական ինստիտուտում (1985)։ Որպես դասախոս (անգլ.՝ assistant professor) սկսել է աշխատել Փրինսթոնի համալսարանում։ 1988 թվականից դասավանդել է Բերքլիի Կալիֆոռնիայի համալսարանում՝ 1993 թվականին դառնալով լրիվ պրոֆեսոր (անգլ.՝ full professor)։
2008 թվականի նոյեմբերի 24-ին ԱՄՆ նորընտիր նախագահ Բարաք Օբաման առաջարկել է Քրիստինա Ռոմերի թեկնածությունը տնտեսական խորհրդատուների խորհրդի նախագահի պաշտոնում։
2009 թվականի հունվարի 29-ին Քրիստինա Ռոմերը ստանձնել է խորհրդի նախագահի պարտականությունները։ 2010 թվականի օգոստոսի 5-ին հայտարարվել է, որ սեպտեմբերի 2-ին Քրիստինա Ռոմերը հեռանում է խորհրդի նախագահի պաշտոնից և վերադառնում Բերքլիի Կալիֆոռնիայի համալսարան։ Նշում են, որ նրա հեռանալը տեղի է ունեցել Սամերսի հետ կոնֆլիկտի պատճառով։
Եղել է Ամերիկյան տնտեսական ասոցիացիայի փոխնախագահ։
Սենտ Էնդրյուսի համալսարանի գիտությունների պատվավոր դոկտոր (2014)։ Նա նաև պատվավոր աստիճան ունի հայրենի քոլեջից։
Ամուսինը հայտնի տնտեսագետ Դեյվիդ Ռոմերն է։ Ունեն դուստր և 2 որդի։


== Գիտական ներդրում ==
Տնտեսական ճգնաժամերի և դրանցից դուրս գալու ձևերի մասնագետը հաճախ դիմում է տնտեսական պատմությանը։
Քրիստինա ռոմերի վաղ աշխատանքները նվիրված են մինչպատերազմյան և հետպատերազմյան ժամանակներում ԱՄՆ մակրոտնտեսական անկայունության վերլուծությանը (1930-40-ական թվականներ)։ Հետագայում նա ուսումնասիրել է Մեծ ճգնաժամի պատճառներն ու դրանից դուրս գալու պատմությունը։
Հետագա աշխատանքներում լուրջ շեշտը դրվել է 1950-ականներին ԱՄՆ-ի դրամավարկային քաղաքականության վրա։
Ժամանակակից ուսումնասիրությունները նվիրված են կառավարության գործունեության վրա հարկաբյուջետային քաղաքականության ազդեցությանը և ընդհանուր տնտեսական աճին։


== Մատենագիտություն ==
ՄենագրություններRomer C., Romer D., eds. (1997) Reducing Inflation: Motivation and Strategy. — Chicago: University of Chicago Press for NBER.ՀոդվածներHsieh C.-T., Romer C. (2006) Was the Federal Reserve Constrained by the Gold Standard during the Great Depression? Evidence from the 1932 Open Market Purchase Program // Journal of Economic History. — No. 66, March. — pp. 140–176.
Romer C. (1999) Changes in Business Cycles: Evidence and Explanations // Journal of Economic Perspectives. — No. 13, Spring. — pp. 23–44.
Romer C. (1988) World War I and the Postwar Depression: A Reinterpretation Based on Alternative Estimates of GNP // Journal of Monetary Economics. — No. 22, July. — pp. 91–115.
Romer C., Romer D. (2004) Choosing the Federal Reserve Chair: Lessons from History // Journal of Economic Perspectives. — No. 18. — pp. 129–162.
Romer C., Romer D. (1994) Monetary Policy Matters // Journal of Monetary Economics. — No. 33, August. — pp. 75–88.


== Ծանոթագրություններ ==


== Արտաքին հղումներ ==
Официальная страничка на сайте Калифорнийского университета в Беркли. (անգլ.) — 25.11.2008.
Морин Берк Вопрос на 787 миллиардов долларов // Финансы и развитие. 2013, март